**ELŐTERJESZTÉS**

**Szombathely Megyei Jogú Város Közgyűlése**

**Egészségügyi Szakmai Bizottsága 2019. november 27-i ülésére**

**Javaslat**

**az Idősügyi Tanácsba Egészségügyi Szakmai Bizottsági tag delegálására**

Szombathely Megyei Jogú Város Közgyűlése a 405/2006.(XII. 14.) számú határozatával kinyilvánította, hogy fontosnak tekinti az időskorúak önszerveződésének támogatását, ezért egyetértett azzal, hogy az országos szintű szervezet mintájára Szombathelyen is 2007. január 1-jétől Idősügyi Tanács működjön.

A Tanács az Önkormányzat mellett működő konzultatív, véleményező és javaslattevő testület, amelynek Szervezeti és Működési Szabályzatát az Oktatási és Szociális Bizottság a 18/2018. (II.14) OSzB sz. határozatával fogadta el.

A szabályzat szerint a Tanács elnöke a polgármester, alelnöke a szociális ügyekkel foglalkozó bizottság mindenkori elnöke, tagjai pedig a következő szervezetek delegáltjai:

* Szociális és Lakás Bizottság 2 fő
* Egészségügyi Szakmai Bizottság 1 fő
* Vas Megye és SZMJV Nyugdíjas Szövetsége, Képviselete 2 fő
* Pálos Károly Szociális Szolgáltató Központ és Gyermekjóléti Szolgálat 1 fő
* Szombathely MJV Idősek Klubjainak képviselője 1 fő.

A Tanács tagjait a polgármester kéri fel. Megbízatásuk 5 éves időtartamra szól, illetve a megbízás az önkormányzati delegáltak esetében a bizottsági tagság megszűnéséig áll fenn.

Tekintettel arra, hogy a Tanács tagjai közé 1 főt az Egészségügyi Szakmai Bizottság tagjai közül kell delegálni, Polgármester Úr kéri a Bizottságot, hogy foglaljon állást az Idősügyi Tanács munkájában résztvevő személyre vonatkozóan.

Kérem a Tisztelt Bizottságot javaslatának megtételére.

Szombathely, 2019. november „ ”

**/: Dr. László Győző :/**

**HATÁROZATI JAVASLAT**

**...../2019. (XI.27.) ESzB. határozat**

Szombathely Megyei Jogú Város Közgyűlésének Egészségügyi Szakmai Bizottsága az Idősügyi Tanács tagjai sorába bizottsági tagsága idejére …………………………….. delegálását javasolja.

**Felelős:** Dr. Kecskés László, az Egészségügyi Szakmai Bizottság elnöke

 Dr. László Győző alpolgármester

/A végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal